Георги Христов (журналист)
Георги Стоев Христов с псевдоним Ян Пирински е публицист и поет от България, с македонско национално съзнание, агент на Държавна сигурност.

Биография 
Роден е на 17 май 1931 година в село Яново, община Сандански. Работи като управител на почивна станция, служител в Окръжния народен съвет на Благоевград, учител по български език и литература, окръжен социален инспектор и други. Пише стихове, някои от тях са публикувани във вестник „Пиринско дело“.

Бил е вербуван от служител на ДС, когато е бил 24-годишен (1955 г.), работил е с агентурни имена Руси и Слави. Секретната му дейност се е водила на отчет в Районното управление на МВР в Сандански, Областното управление на МВР във Варна и в структурите на Държавна сигурност в Благоевград.

От 1992 година е главен редактор на вестника с подчертана анти-българска македонистка ориентация „Народна воля“ и системно провежда анти-българска дейност. Живее в Благоевград.

Негов брат е журналистът Александър Христов.

Почива на 11 ноември 2021 от Ковид-19.

Бележки 

Северномакедонци в България
Български журналисти от Македония
Сътрудници на Държавна сигурност
Хора от област Благоевград